М(Ѣ)С(Е)ЦА ИЮНЯ КЕ • ЖИТ(И)Е С(ВЕ)ТЫѤ ЕПРАѮИѤv БЛ(АГО)С(ЛО)ВИ Ѡ(ТЬ)ЧЕ.

1. Вь дни б(ла)гочьстиваго ц(ѣса)ра Фєѡд(о)сіа бѣшє нѣктоо моужь вь ц(ѣса)рюющіимь градѣ Анти- гоонь имєнємь. Бѣшє же ц(ѣса)рскаа рода и моудрь дѣломь и словомь и сьвѣтникь ц(ѣса)рю • и бл(а)-

191v гоч(ь)стно // творе ѡ мирсцѣи жизни дѣла • бѣше же и м(и)л(о) стивь, вьсѣмь просещимь на потрѣбоу дае. Любляше же его ц(ѣса)рь не тьчию яко своего сьрод- ника нь яко хр(и)столюбца и б(ла)гоч(ь)стиваа, и пр(и)сно под(о)бни сьвѣти твореща с нимь. Бѣше же и богать зѣло, якоже иного не имѣ Ц(ѣса)ри Град такого богата. И ть поѥ женоу братоучедю ц(ѣса)ревоу, и ѡт крьви соущю ц(ѣса)рскіе, зѣло богатю, именемь Епраѯию, женоу бл(а)гоч(ь)стноую и боѥщю се Б(ог)а, и прѣбываіо- щоую вь цр(ь)квахь и Б(ог)оу сь сльзами м(о)л(и)твоу приносещи, и многьіи оубогы богати творещи. Велма

1. же ю лю//бляше ц(ѣса)рь и ц(ѣса)р(и)ца, не тьчию занє рождака бѣ, нь елма и красна бѣше. Роди же се има отроковица и сьтворихоу име ѥи Епраѯиа по имени матерни.
2. И вь единь д(ь)нь реч(е) Антигонь Епраѯіи • « Нѣс(ть) ни вь что же жизнь сіа, ни богатьство скро-

врѣмєннаго\* и соуетнааго вѣка сего. До ѡсьмь десеть лѣт бываѥть жизнь чл(о)в(ѣ)коу, а иже б(о)гатьствоо ѡжидаеть чл(овѣ)кь вь н(е)б(е)сѣхь, вь бесконьчныѥ вѣкы есть ». Оуслышавши се Епраѯіа и реч(е) кь Антигоноу • « И что велиши, г(оспод)и мои, да сьтво- 192v ривѣ; » Реч(е) же кь нѥи Антигонь • « Единоу ѡ//троко- вицю родиховѣ и Б(ог)а ради доволно боуди намь ѡ нѥи, и ѡт селѣ не вькоупим сє ѡ мирсцѣ сьвькоуплѥніи и ѡ стр(а)сти ». Оуслышавшіи сіи Епраѯия вьскочившии и вьздѣвшии роуцѣ кь вьісотѣ и вьздьхноувши, оочи свои вьзвєдє на н(є)бо, и реч(е) кь Антигоноу • « Бл(а- го)са(о)вень Б(ог)ь, ѡбративіи те кь страхоу его. По истинѣ, г(осподи)не мои, многащи молихь Б(ог)а да просвѣтить ср(ь)дце твоѥ и ѡсвѣтить разоумь твои ѡ семь, и никогда дрьзноух ѡбличити ти • да елма бо сам наче, повєли, г(о)с(поди)нє мои, и мнѣ изрєщи ».

1. И рєч(є) Антигонь • « Вѣ//щаи, госпожде моя, еже хощеши ». Реч(е) емоу Епраѯіа • « Вѣси, господине мои, яко прѣжде селика рода послоушьствова ап(о)с(то)ль г(лаго)лѥ • „Врѣме скрьвено\* есть • ѡт селѣ да имоуще жени яко не имоуще боудоут, и радующе се ѡ имѣніи яко не радующе се, и коупоующе як(о) не ѡбьдрьжеще • миноует бо ѡбразь мира сего. На кою потрѣбоу ни соуть имѣния и селико прѣльсти сьбраніа сего • ничтоже вь адь сьходить ѡт нѥго • ню сь добримь сьвѣтоомь, еже сьвѣща, поспѣши и нищимь даи да не сьвѣть тьи, еже

193v сьвѣща, бес плода // ѡбрѣт се'' ». Оуслышав же Антигонь и прослави Б(ог)а.

3. И оуправи сию жизнь оугодноую и много раздаа нищіимь. И едино лѣто живь по ѡтврьжени жени своее, и бл(а)гоч(ь)стнѣ ѡ себѣ сьтворивь, и оумрѣть Антигонь, чл(о)в(ѣ)чскоую жизнь ѡстави. Плака же ц(ѣса)рь и жена Антигона\*, яко единого соущаа ѡт крьви и яко правдиваа и б(ла)гочьстиваа моужа. Милоуахоу\* Епраѯию яко ѡт рода соущоу, нь елма юна бѣше тѣлоомь. Два бо или три м(ѣ)с(е)це жи сь моужемь своимь. Ѡт

1. нѥлиже тоо сьвѣщавша и ѡтлоучи//ста се и бьіста яко брать и сестра. И погребеноу бьівшоу Антигоноу много ц(ѣса)рь и ц(ѣса)р(и)ца оучаста Епраѯію. Епраѯіа же приѥмши дьщєрь свою, и дасть на роуцѣ има, и падши прѣд ногама има, сь плачємь и риданиѥмь вѣщающи има • « Вь роуцѣ Б(о)жіи и ваю прѣдаю сию сироткоу. Помнєщє Антигона брата вашєго, примѣтє ѡсирѣв- шоую сію, боудѣте еи вь чинь ѡ(ть)цоу и м(а)т(е)ре ». И много оубо прѡлианіе сльзь и вьпль ѡт сльішещіих быс(ть), якож(е) и ц(ѣса)рю ридающоу плакати се.

194v 4. И по малѣ врѣм(е)ни мало оутѣши се // и сьвѣть сьтвори ц(ѣса)рь Феѡд(о)сіе сь ц(ѣса)р(и)цею и сь женою Антигонѥю ѡтдати дьщере Епраѯіиноу боляри- ноу б(о)гатоу зѣлоо, и повелѣ ц(ѣса)рь Епраѯіи вьзети мьню\* и вьзеть, понѥже дьщи Епраѯіина бѣше петию лѣть соущи. По врѣмени нѣкоємь вьсхотѣ нѣкотори боляріин жєноу Антигоню поєти жєноу сєбѣ. И поу- щаашє боляркы сь м(о)л(и)твою молити сє ц(ѣса)р(и)ци да рєч(є)ть ц(ѣса)рю оувѣщати Епраѯию. Ѡна жє сльішавши и горцѣ вьсхлипавши вѣща поущєннимь

1. жєнамь • « Горє вамь вь боуд(оу)щємь вѣцѣ, // єлма яко сиковь сьвѣть творитє и на сікоу жєноу тєч(є)тє хотєщю ѡ Б(о)зѣ жити. Ѡтстоупите ѡт мене яко зло дѣло творите ». Ѡни же оукорени бьіше повѣдааше ц(ѣса)р(и)ци ѡ дѣлѣ. Оувѣдѣв же ц(ѣса)рь и разгнѣва се на ц(ѣса)р(и)цю велми и реч(е) • « Тоужде твоѥе жизни сьтворила єси дѣло сє • ц(ѣса)р(и)ци х(рь)с(т)о- любивѣи непод(о)бно тако творити. Сице ли се еси ѡбещала Б(ог)оу бл(а)гоч(ь)стноо ц(ѣса)рствовати; Сико- воу ли паметь имаши ѡ Антигѡнѣ, иже пр(и)сно по- трѣбни сьбѣти твораше нашемоу ц(ѣса)рствоу и женю свою сьтвори сестрю себѣ;

195v И жить\* // лѣто единоо и сьвѣть сьтвориста єжє ѡ Ц(ѣса)рствіи Б(о)жи и разлоучиста сє Дроугь ѡт дроуга, и ты пакы на мирскоє ѡбратити ноудиши. Ни Б(ог)а се оубоя, бєззаконноє се сьтворити хотещи. Кто слышавь и не посмѣет сє моємоу ц(ѣса)рствоу; Кто ли прѣборєть чл(о)вѣки яко нє ѡт моєго сьвѣта бьівшє; Пєлѣпо ни под(о)бно сьтворила єси дѣло, єжє нєлѣпо оуслышати при моємь ц(ѣса)рствѣ, пачє жє и ѡ приснѣмь моемь дроузѣ Антигонѣ ».

1. Оуслышавши сє ц(ѣса)р(и)ца и прѣмѣни си лицє
2. ѡт постидѣ//ния и прѣбыс(ть) яко и камєн без гл(а)са до двою часоу, и быс(ть) печаль великаа междоу ц(ѣса)- ремь и ц(ѣса)р(и)цею ѡ <Е>праѯіи женѣ Антигоновѣ. Слышавши же сє Епраѯіа яко пєчаль великаа быс(ть) междоу ц(ѣса)ремь и ц(ѣса)р(и)цею спаде еи лице и бьіс(ть) вь печали до сьмр(ь)ти, и мьішляшє ѡт(и)ти из град(а). И плачющіи вь пєчали соущіи зѣлоо и реч(е) кь дьщери своєи Епраѯіи • « Чєдо, имамь вь Егуптѣ вєлико имѣніє, грєди, поидєвѣ тамо да сьглєдаєвѣ ѡ(ть)ца твоєг(о) имѣніє и моє ». И поємшии дьщєрь свою Епраѯию и ѡтидє изь Ц(ѣса)рствоующааго Града //

196v ѡтаи ц(ѣса)ра, и пріиде вь Егупть • и сьгледа имѣніє свое. Хождаше же и вь вьноутрьню Тиваидоу сь слоугами своими и сь иконоомѡм творещи своего дѣла оустроеніє. Дохождааше же и кь цр(ь)кви, многьі плодьі приносещіи, прихождааше же и вь монастире моужьскіих и женскьіих и дааше много имѣніе.

1. Бѣше же [м] монастирь вь єдиноомь ѡт градь имѣѥ чрьнць р҃л҃ • ѡ нихже великаа и чюдеса повѣдахоу чл(о)в(ѣ)ци. Ие бѣше бо вь монастири тоомь вькоусити вина ни масла, ни ѡвощіа зобати ни иного ѡбиліа //
2. земльнаго. Нѣціи же ѡт них вѣщаваахоу яко ѡт дѣтства не знаати ѡвощіа • ястиѥ их бѣше сочиво и зелиѥ и тоо без масла, ѡви же их ядѣхоу веч(е)рь, дроугьіѥ втооріи д(ь)нь а дроугіи третіи д(ь)нь и никто же ѡт нихь не міаше нозѣ а ѡ бани сльішєще посмиваа- хоу сє яко и оукоризноу носеще и слоухоомь не можахоу сего приѥти. И никотора имѣше постелѥ ню на зємли, и власѣноу ризоу три лакти вь шириноу, такождє и вь дльготоу, и на тоом почиваахоу вь малѣ. Бѣхоу же

197v ѡдежде имь власѣны, до землѥ покрива//юще ногьі их. Якоже кто можашє тако работахоу. Нє бѣше никогожє видѣти болєщаа или оукропи лѣюще или биліе вьземлю- ще • нь аще комоу се слоучаше ѡт них болѣзнь, яко вєлико дарованіе ѡт Б(ог)а приѥмахоу болѣзнь и трьпѣ- хоу помощи Б(о)жиѥ ѡжидающе. И никтоже ѡт них не исхождааше ѡт врать.

1. Епраѯия же вьзлюби монастирь с(ве)т(и)хь жєнь и оугодноую жизнь их и често вь монастирь прихождаше, приносещии тиміань и воскь. Вь един же д(ь)нь молити
2. начеть игоумению и старѣише // монастирю, вѣщающіи сице • « Мало бл(аго)с(ло)вение хощоу дати монастирю, в҃ или л литрь злата, да молите о мнѣ и ѡ сироткѣ сеи ». Реч(є) же игоумєния • « Госпождє моя, не трѣбоують рабинѥ твоего имѣніа • сего ради прѣзреть вь мирѣ сємь да вѣчнааго ѡбилия наситет се • того ради не хощємь имѣти ничєсожє на зємли, да нє н(е)б(е)снаагоо погрѣшимь богатства. Нь да тебе не ѡпечале, масло мало на кадила и тиміань даждь цр(ь)кви, да боудеть сє на мьздоу прабоую ». И сє давши моли Епраѯіа 198v игоумению и // сестри все да молеть Б(ог)а ѡ Антигонѣ и ѡ дьщери ее Епраѯіи.
3. Вь един жє д(ь)нь реч(е) игоумения ѡтроко- вици • «Ѡ госпожде моя Евьпраѯіе, любиши ли мона- стырь сьи и сестри сіє; » Ѡна жє рєч(є) ѥи • « Госпождє • моя, люблю ». Рєч(є) жє игоумен\і/я • « Аще любиши ни, тоо прѣбоуди с нами ѡ семь ѡбразѣ ». Вѣща отрокобица • « По истинѣ, аще не скрьбить м(а)ти моя, тоо не изидоу ѡт мѣста сегоо ». Реч(е) кь нѥи игоу- меніа • «Повѣждь ми, Евпраѯіе, кого любиши пач(е) нас, нас ли или ѡброучника; » Реч(є) єи отрокобица •
4. « Ни азь ѡного знаю // ни ѡнь мєнє • вас же вѣдѣ и вас люблю ». И сѣдѣше ее м(а)ти Епраѯіа и точенію сльзь еи не бѣше мѣрьі. Сладцѣ же послоушааше \*ѡтроковица игоумению\*, яко же млада соущіи сіице вѣщаеть добрѣ • не бѣше бо еще з҃ лѣт егда сіице бесѣдовашє кь игоумєніи. И сьжали си м(а)ти єи и плачющіи сє реч(е) отроковици • « Чедо, поидѣвѣ домомь, яко веч(е)рь ѥс(ть) юже ». Ѡтвѣща ѡтроковица • « Азь зде прѣбоу- доу сь госпождею ». Реч(е) игоумения ѡтроковици • « Иди, госпождє, нє можєши здє прѣбьівати, аще сє нє

199v ѡбєщаєши // Х(ристо)соу ». И ѡтроковица • « То гдє ѥс(ть) Христось\*; » Ѡна жє вєсєлєщи сє показа єи Х(ристо)с вьѡбразєнь. Ѡна жє ѡтвѣща игоумєніи • « По истинѣ азь ѡбєщаваю сє Х(ристо)соу и ѡт сєли нє идоу сь м(а)т(є)рію си ». Рєч(є) жє єи игоумєніа • « Нє имаши на чємь лѣгати, чєдо, нє мощно ти здє прѣбыти ». Ѡтвѣща ѡтроковица • « На чєм жє ви лєжитє, на тоом и азь ».

1. Вєч(є)роу жє бьівшоу и много сьтвори мати єє и игоумєніа, нє могошє єє истрьгноути из монастира. Много оубо и на многьіи дни ласкашє ю м(а)ти єє и игоумения, и нє могошє ю изнєти из монастира. //
2. Коньчноѥ реч(е) игоуменіа отроковици • « Аще хощєши здѣ прѣбьівати, писмена имаши оучити и ѱалтирь, и постити до {до} веч(е)ра акьі всє сестри ». И реч(е) ѡтроковица • « Азь алчю и всемоу оучю се • тьчию ѡстави ме здѣ ». Ѡтвѣща игоуменіа Епраѯии, м(а)- т(е)ри ее • « Госпожде, ѡстави отроковицю здѣ, виждоу

бо яко дарь Б(о)жии просвьтѣ се на нѥи • и правоотво- рениѥ ѡ(ть)ца ее и чистота твоя и бл(аго)с(ло)вениѥ, ѡбою вь жизнь вѣчноую вьведєть ю ». Вьставши\* Епраѯіа, емши дьщерь свою и постави ю прѣд Х(ристо)- 200v с(о)вою иконою и простьрши роуцѣ на н(е)бо, и // вьзьпи вѣщающи • « Г(оспод)и Іс(оу)х(рьст)е, ты се попеци о ѡтроковици сеи яко тебе вьжделѣ, и тебѣ прѣдаде себе ». И ѡбратещіи се реч(е) кь Епраѯіи • « Б(ог)ь оутврьдивіи недвижимиѥ горьі да оутврьдит те вь страхь свои ». И си вѣщавшии и даде ю вь роуцѣ игоу- мени. Плачющии и бьіющіи прьси своѥ и тако изіиде из монастиря, якоже вьсе сестри плакахоу се сь нѥю.

1. На оутрѣи бо поемшии Епраѯию вьведе ю вь цр(ь)к(ь)вь и м(о)л(и)твоу сьтворившии ѡ нѥи, и ѡдѣа ю вь ѡбразь чрьноризчьскыи. И придє м(а)ти єє и видѣ
2. ю ѡдѣаноу // агг(є)лскыимь ѡбразѡм • вьздєвши роуцѣ свои на н(є)бо молити сє ѡ нѥи кь Б(о)гоу вѣщающи • « Ц(ѣса)рю вѣчніи, начьни вь нѥи дѣло бл(а)гоє и ты и сь мироом, Г(оспод)и Вл(а)д(ы)ко, сьтвори • и даждь єи по запрѣщєнию твоємоу да ѡбрѣщеть м(и)л(о)сть прѣд тобою ѡсиривши сіа ». И моливши се реч(е) кь Епраѯіи • « Любиши ли вьзети скимоу сію, чедо; » Ѡтвѣща Епраѯия еи • « М(а)ти моя, сльішала бо есмь ѡт госпожде великиѥ игоуменіє и ѡт чрьниць яко ѡбразь сіи яко вѣроу даєть Х(ристо)с жєлающіимь єго ». И ѡтвѣща м(а)ти еѥ • «Х(ристо)с, емоуже се 200v еси ѡбѣщала\*, тьи те // достоиноу сьтворить чрьтога своего, чедо ». Сіи рєкшіи и м(о)л(и)твоу сьтворившіи

ѡ дьщери своѥи, и цєловавшіи игоуменіоу и сестри и изіиде. И ѡбьхождаашє нищеє дающіи имь на потрѣбоу.

1. И ч(ь)стнымь мѣстоомь приносєщіи м(и)л(о)сти- нѥ якож(є) самомоу ц(ѣса)роу сльішавшоуоу ѡ нѥи. И прѣд всѣми боляри вьздиви сє ѡ нѥи и прослави Б(ог)а ц(ѣса)рь, сльішав бо сє яко ни вина ни риби не вькоу- шаеть. Нь вь толицѣ имѣніи и славѣ соущіи ѡт веч(е)ра до веч(е)ра вькоушааше сочиво и зеліе.
2. 12. По малѣ врѣмєни вьзва игоумєніа // м(а)т(е)рь отроковици и вѣща еи ѡтаи • « Госпожде и болярко, дѣло ти хощю повѣдати, нь да те не вьзмоутить моя рѣчь ». Ѡна же реч(е) • « Повѣждь, г(о)с(по)жде моѣ, что велиши ». Реч(е) игоуменіа • « Еже мьішлиши о ѡтроковици, тоо сьтвори • видѣх бо вь снѣ твоего моужа Антигона вь велицѣи славѣ соуща • нь моли Вл(а)д(ьі)коу Х(рьст)а да изіидеши из тѣла\* и сь нимь боудеши славьі достоинаа, иже достоинь быс(ть) Анти- гонь добриѥ ради жизни своѥє ». Оуслышавши се болярка б(ла)голюбнаа жена нє тьчию смєтє се нь и

202v вьзрадова се велми и моляше Б(ог)а ѡ ѡ//шьстви жизни чл(овѣ)чьскые и бьіти сь Х(ристо)сомь. И <а>биѥ\* вьзвавши дьщерь свою Епраѯию и реч(е) кь нѥи • « Чєдо моє Епраѯіє, яко извѣсти ми госпожда вєлика яко позва мє Х(ристо)с и приближ(и)шє сє дниѥ скон- чаніа моєгоо. Сє всє имѣніє моѥ и ѡ(ть)ца твоєго даю вь роуцѣ твои • и оустрои є бл(а)гоч(ь)стнѣ да Н(є)б(е)сномоу Ц(ѣса)роу причєстна боудєши ». Оусльі­шавши сє Епраѯіа ѡт м(а)т(є)рє своєє начєть скрьбѣти и плакати, вєщающии • « Горє мнѣ яко тоужда єсьм и сира ». Ѡтвѣща кь нѥи м(а)т(и) єє • « Имоущи Х(ристо)са нє тоужда єси ни сира • имаши жє госпождоу вєликоу //

1. мѣсто м(а)тєрє. Блюди сє, чєдо, емоуже се ѥси ѡбе- щала, потьщи сє добрѣ скончати • Б(ог)а бои сє, сєстри почитаи, работаи сь страхоомь, сь всацѣмь смѣрєніємь. Нє рци вь оумѣ своємь яко • „Ѡт крьвьі ц(ѣса)рскиѥ єсмь и под(о)бно ѥс(ть) да мнѣ работають нєжє ли азь ѡ нѣм''. Ѡбнищаи на зємли да ѡбогатѣѥши на н(є)- б(є)сѣхь. И моли ѡ ѡ(ть)ци и ѡ мнѣ да ѡбрѣщєши м(и)л(о)сть ѡт Б(ог)а, да избавєни боудєм вѣчньіѥ моукьі ». Сицє наказавь дьщєрь и по трієхь днєхь оум- рѣть, и погрєбошє ю вь монастири идѣжє погрибахоу чрьницє.

203v 13. Сльішав жє ц(ѣса)рь Фєѡд(о)сіє яко // оумрѣть Епраѯіа жєна Антигонова, поусти и вьзваа болярина, ємоужє бѣ ѡбєщаль дьщєрь Епраѯіиноу и повѣда ємоу ѡ бывшємь, яко отроковица ѡтврьжє с(є) мира сего. Ѡн же моли ц(ѣса)ра написати и поустити отроковици, и оувѣ- щати ю да пріидеть вь Ц(ѣса)ри Градь, и да посагнеть за с(ьі)нь\* его. Пріемшіи оубо повелѣніе ѡт ц(ѣса)ра, сѣдшии ѡтписа своима роукама Епраѯіа • « Вл(а)д(ы)ко, сице ли мыслиши ѡ рабѣ своеи, да ѡтврьгши се Х(ристо)са и сьвькоупит се сь чл(о)в(ѣ)коомь тлѣющіим се и чрьвми

1. ядоомь, дньс соущаа // а оутро не боуд(оу)щаа; Не боуди рабѣ твоеи се безаконноо дѣло сьтворити • аз бо Х(ристо)соу ѡбещах сє и нє могоу ѡтврѣщи сє єго, нь молю сє твоєи дрьжавѣ, ц(ѣса)рю, помєни моє родитєлѥ, и вьзми вьсе моѥ имѣниѥ и раздаи нищіимь и сиротам и на всє цр(ь)кви • и запрѣти иконоомоу ѡ(ть)ца моєго да не ищеть дльгь ѡ(ть)ца моѥго еж(е) ѥс(ть) ѡд оумрьль, да бєс пєчали боудеть земльнааго дѣла и достоина боудоу бес печали Х(ристо)соу работати емоуже д(оу)шоу вьзслоних • и молите Б(ог)а ѡ рабѣ своеи ». И печатлѣвши епистолию и дасть пришьдшоо- 204v моу. // Дошьд брьзо ходеи, дасть єпистолию ц(ѣса)рю. И ѡтрѣши и прочьтє ѡтаи ц(ѣса)р(и)цє • многы сльзи источившаа сьтвориста м(о)л(и)твоу ѡ Епраѯіи. И оутрьни вьівши сьзва ц(ѣса)рь боляри своѥ, и ѡ(ть)ца ємоуже бѣше с(ы)ноу ѡбѣщана Епраѯіа, и повєлѣ ц(ѣса)рь прѣд всѣми прочьсти єпистолию. Ѡни жє слышавшє єпистолію напльнишє се сльзь и рѣшє яко ѡт єдинѣх оусть • « По истинѣ, ц(ѣса)рю, чєдо ѥсть Антигоново и Епра- ѯіино, по истинѣ твоего рода ѥсть ѡтроковица сіа. Б(ла)гоч(ь)стныимоужь, в(ла)гоч(ь)стно и чєдо • с(вє)та//
2. корѣне, с(ве)таа и вѣтвь ». И вси единѣми оусти прославише и м(о)л(и)твоу сьтворише о ѡтроковици Епраѯіи.
3. Ц(ѣса)рь же Феѡд(о)сіе все бл(а)гоч(ь)стнѣ сьтвори отроковици, добрѣ оустроивь сконьча сє и тьи и лєжє сь ѡ(ть)ци своими. Епраѯіа же наче работати паче всѣхь • бѣше бо в҃і҃ лѣт егда троудѣшє себє. И прьвоѥ ѡт веч(є)ра до вєч(е)ра вькоушааше, таче до вторааго, таче до трєтіаго. Нє бѣше никоа яже не мѣтеше ложныѥ хлѣвини или постлала сестрамь или водоу яжє би чрьпла и кь храминѣ принєсла. Ѡбычаи бѣшє 205v вь монастири сіице • аще // которѡи сестрѣ прилоучаше се вь снѣ искоусь ѡт діавола, абиѥ казашє игоумєніи • ѡна же сь сльзами молѣше Б(ог)а да ѡстоупить діаволь ѡт нѥє и повєлѣ камєніє принєсти и положити под ложемь сестрѣ и врьхоу арига прьстію посипати, и на тоомь аризѣ почивати сестрѣ до девєтааго днє. Вєлѣшє же Епраѯіи тождє творити, вь єдин жє ѡт дніи искоу- шена бьівшіи и тіа ѡт діавола, и сьбравшіи камениѥ под постелю свою под власѣною, и принесшіи прьсть
4. посипа врьхоу арига. И видѣвши игоу//мения прьсть врьхоу арига Епраѯіина и ѡсклаби се и реч(е) кь единои сестрѣ ѡт старѣишихь • « По истинѣ, сіа ѡтроковица начеть искоушеніа », и м(о)л(и)твоу сьтвори игоумєніа и рєч(є) • «Б(ож)є сьтвориви вь ѡбразь свои сию, и повєлѣвь єи вьзєти скимоу сию, ты оутврьди ю вь страхь твои ». И вьзвавшіи Епраѯию рєч(є) кь нѥи • «По чтоо ми нє вьзвѣсти искоушение діаволѥ, нь потаи мнѣ; » Ѡна же паде под ногама игоумени и реч(е) кь нѥи • «Прости ме, госпожде вл(а)д(ьі)ч(и)це моя, яко оустидѣх се вьзвѣстит(и) ти виноу ». И реч(е) кь

206v нѥи игоуменіа • « Се наче // борити те діаволь • моужаи се да ѡдолѣѥши и вѣнчана боудеши ».

1. Пакы и по малѣхь днехь искоушена бьівши и повѣда нѣкоеи сестрѣ именємь Оулия, яжє вєлми любляшє Епраѯию и оучашє ю ѡ троудѣ. И рєч(є) ѥи Оуліа • « Не потаи, госпожде Епраѯиѥ, нь повѣждь вєликоои госпожди да помолить Б(ог)а ѡ тебѣ. Вь единоу же нощь искоушена бьівши зѣлоо, и излѣзе изь келіе, и ставши на стоудєни и вьздѣвши роуцѣ на н(є)бо, и м҃ дніи и м҃ нощии ни ясть ни пить ни сна
2. вькоуси, нь стояшє м(о)л(и)твоу Б(о)гоу приносє//щии дондѣжє ѡдолѣ діаволоу. Якожє вси искоушаєми ѡт діавола и надѣющє сє Х(ристо)соу ѡдолѣвають ємоу. Тѣмже, сестро, да се не дивиши семоу, ню повѣдаи

игоумєніи бьівшее ». Слышавши же се Епраѯіа вьзбл(а)- годаріи Поулию и рече кь нѥи • «Помози ти Б(ог)ь, сестро, яко оутврьди ми д(оу)шю. По истинѣ, вьнидоу и повѣмь великои госпожди бьівшее ». Вѣща еи игоуме- ния • « Не диви се семоу, вьсакоо ѡроужиѥ сьбираеть дияволь на ни, нь стани жестокоо и не подвизаи се оумомь ни д(оу)шею и ѡдолѣеши, и пріимеши вѣнць //

207v побѣди ѡт жениха Х(ристо)са. Кои д(ь)нь яси, чедо; » Ѡтвѣща к нѥи ѡтроковица • « Трєти д(ь)нь, вл(а)д(ы)- ч(и)цє ». Рєч(є) ѥи игоумєніа • « Приложи и дроугіи д(ь)нь». Ѡна же сь радостию пріиѥмши и ѡтидє.

1. Бьівшіи єи в҃ лѣт вьзмагашє вь тѣлѣ, пачє быс(ть) вь силѣ • бѣшє бо добра зѣлоо, по истинѣ ц(ѣса)рскааго рода. Бѣше же вь дворѣ монастирю грамада каменіа, и мышляше игоумения искоусити ю, и реч(е) кь нѥи • « Греди, чедо, и вьзимаи камениѥ сиѥ ѡт соудѣ и полагаи близь пещи ». Епраѯіа же абиѥ
2. прѣнесє каменіє. Камєниѥ жє бѣ тоу вєлико, // ижє ѡт сестрь двѣ\* подвигаста камень. Ѡна же на рамо вьсхищаше, не трѣбоующи помощ\и/ ни \ѡт/ когоже • не реч(е) ни игоуменіи ни иноои сестрѣ • « Помозѣтє ми, яко альчна єсмь и нє могоу, тєшко ми єсть дѣло », нь сь оусрьдиѥмь послоушашє.
3. Пакьі и игоуменіа кь Епраѯіи реч(е) • « Не лѣпо ѥсть каменіе близь пещи быти • вьзмши, чедо, прѣнеси на мѣсто дрѣвнѥе ». Ѡна же пакьі не прѣслоу- шаа повелѣніа игоумєніина, нь єжє повєлѣниѥ сьтвори. Всє оубо сєстри видєщее боудоущее и почоудишє с(є)

208V трьпѣниюv ѡтроковици, а дроу//гиѥ видєщє смѣахоу се, дроугиѥ же вѣщаахоу • « Крѣпи се, Епраѯіе ». Ѡна же вес(е)лещи се и поющии повелѣнноѥ творяаше. И вь л҃ д(ь)нь яко сконьча с(ве)тоую работоу и повелѣ еи игоуменіа, реч(е) Епраѯіи • « Вьзми брашно и оумѣси и испеци вь пещи хлѣбы, да боу<доу>ть готови сєстрамь на вєч(є)роу ». И сь великою радостию и сь оусрьдиѥмь творааше повелѣнноѥ.

1. Пакы діаволь принєсє привидѣніе моучити ю, яко боляринь ѡн ѥмоуже бѣ ѡбещана, вьпаде вь монастирь и похити ю. Лежещи оубо вь кѥліи на ложи

209 своемь // и вь бѣдѣ зовѣше. Игоумения же и иниѥ сестри вьспреноувше и оуслышахоу тоугоу ее и вьзбоу- дише и рѣше ѥи • « Чтоо ти ѥсть тоуга, чедо; » Ѡна же бывше еи исповѣда • абиѥ бьси сташє на м(о)л(и)твѣ молєщє с(є) ѡ нѥи. Епраѯіа жє сєстрамь слоужбоу готовѣшє мєтоущи триклинь, постєлѥ готовєщии сє­страмь, водоу чрьплющіи и кь вежи приносєщии, дрьва цѣпєщіи и сочива варєщи, тѣсто мѣсєщи и хлѣби пєкоущіи • и нощныѥ работи не ѡставляше ни третіаго час(а) ни ꙅ го ни веч(є)рницє. Да яко ѡтпоущахоу 209V веч(е)рнюю м(о)л(и)твоу, // ѡна же слоужбоу твораше поставляющи трапезоу и оукропи без вина подавающіи. Помагашє же єи Иоуліа • вєльми бо любляшє Епраѯію.

1. И пакіи искоусі ю діаволь, и рєчє еи Иоуліа • « Госпожде моя и сєстро, ащє н(ы)ня не бориши сє с нимь, нє ѡдолѣеши ѥмоу на старѡс(ть) ». Реч(е) жє кь нѥи Епраѯіа • « Живь Г(оспод)ь, сестро моя Оулие • аще повелит ми игоуменіа, не вькоушоу хлѣба вьсоу нед(ѣ)лю дондеже побѣждоу діавола ». Ѡтвеща Оуліа кь нѥи • «Ио истинѣ, сестро моя, не могоу азь всоу нед(ѣ)лю

вьздрьжати се • аще се можеши, оустрои • ты блаженаа

1. еси на зе//мли и на н(е)б(е)сѣх • вь монастири семь никтооже не можеть всоу нед(ѣ)лю бєзь яди прѣбьівати, нь тьчию госпожда велікаа ». И вьшьдшіи Епраѯіа повѣда игоуменіи искоушеніе діаволѥ, еже еи быс(ть) вь снѣ, и моляше ю повелѣти еи да безь яди прѣбоудеть всоу нед(ѣ)лю. Реч(е) еи игоумения • « Все еже ти ѥс(ть) мощноо твори, чедо мое. Б(ог)ь ти дасть силоу и дасть ти на діавола побѣдоу ». Начеть Епраѯіа безь яди прѣбьівати прѣ нед(ѣ)лю, и не ѡтстоупающіи ѡт работи ни ѡт сестрь наслоуженіе, яко дивити се сестрам

210v трьпѣнію Епраѯіиноу и добротѣ // и юности и тѣлоу. Вѣщахоу же нѣціи ѡт сестрь ее яко • « Имам іи лѣто не видѣхѡм Епраѯію сѣдещю ни д(ь)нь ни нощь, нь тьчию егда пріидеть на ложе своѥ почиѥть • не бо сѣдить никогда ни ясть хлѣбь ». <В>ьсе\* оубо сестри любляахоу Епраѯіоу яко сице смѣрааше себе и сь оусрьдіемь слоужаше имь соущіи крьви ц(ѣса)рьсцѣи. И м(о)л(и)твоу твораахоу ѡ неи да сп(а)сена боудеть.

1. Бѣше жє нѣкотора вь них имєнємь Гєрмана, южє мѣняхоу рабоу бывшоу. И завидѣшє Епраѯіи и пріидє иногда вь кєлію ѡтаи и вѣщати кь нѥи начєть •
2. « Р(ь)ци ми, Епраѯие, // како ѥдиною яси вь нед(ѣ)лю яко и великаа игоуменіа, а ми не можемъ\* • аще и приноудит ны, тоо что имамь і сьтворити; » Ѡтвѣща кь неи Епраѯіа • «Прости ме, вл(а)д(ы)ч(и)ца моя, госпожда великаа реч(е) • „Кьждо какоо ктоо можеть

троуждати се''. Не по ноужди вьзложи на мє яр(ь)мь си ». Рєч(є) же кь нѥи Гѥрмана • « Лоукавице и всѣх грѣх напльнѥна, кто не сьвѣсть яко по лоукавствоу се твориши да по оумрьтвіи игоумєніинѣ ты прѣимєши сань ѥи; Вѣроую Х(ристо)соу яко не имаши д(о)с(т)оина бьіти старѣишинствоо тоо\е/ приети ». Сльішавши же то 211v Епраѯіа // падє прѣд ногама и рєч(є) єи • «Прости мє, вл(а)д(ьі)ч(и)цє моя, сьгрѣших кь Б(ог)оу и к тєбѣ ». Сльішавши жє се игоуменіа вьзва прѣд всѣми сєстрами Германоу и реч(е) еи • « Рабо лоукаваа и тоуждаа Б(ог)оу, что сьтвори ѡтроковица Епраѯіа яко такоо поспѣши оуставити оусрьдиѥ ее; Тоужда еси таиньі с(ве)тые л(и)тургіе ». Много бо моляше се Епраѯіа да простить Германію, и не можє єє прѣбрати до л дніи. И по л҃ днєхь видѣ Епраѯіа яко нищо не оуспѣ молещіи, поемшіи сь собою Оулію и иньіѥ сестри да оумолеть

1. игоумєнію ѡ прощєніи Гє//рманинѣ. И призва ю прѣд сє игоуменіа и реч(є) кь нєи • « Како нє рєч(є), ѡкааннаа, вь ср(ь)дци своѥмь ѡ ѡставлѥніи ѡ оусрьдіи отроко- вици; Нє помысли ли како болярьскаа дьщи и ѡт крьви ц(ѣса)рскыѥ и смѣривши сєбє работаєть намь Б(ог)а ради; » И всѣм молєщіимь прости Герменоу.
2. А діаволь не ѡстаяше воюе на Епраѯию велми. Въ единоу же нощь моурини пришьдше и вьзбише келію ее • ѡна же скочи изь кѥлиѥ и прѣкр(ь)сти се и ста на стоудени простершіи роуцѣ на н(є)бо. Слышавшіи игоу- 212v мєніа пріидє на мѣсто идѣже стоаше Епраѯіа // и реч(е) еи • « Оутврьди те Б(ог)ь вь страх свои и даждь ти трьпѣниѥ ». И все сестри моляхоу се ѡ неи яко юна бѣше тѣлоомь • бѣше бо лѣт к҃е҃. Стоявши же еи дни д҃і҃, склабѣше се игоуменіа и сестри, видеще ю трьпещоу

веселяхоу се, и конча л дни стоещи, и начеше сє дивити и рєкошє стариѥ сестри игоумєніи • « Епраѯіа твои троудь хощеть вьзєти якожє и ты иногда троуждашє сє ». Слышавши жє игоуменіа и ѡсклаби се • и рѣше кь неи старице • «По истинѣ, вл(а)д(ы)ч(и)це, Епраѯіа хощеть м҃ дніи стоати ». Абиѥ же игоуменіа реч(е) •

1. « Да оутвръ//дить ю Б(ог)ь вь страх свои ». И коньча м҃ днии Епраѯіа и приложии е҃ дни, и ѡслабѣ ѡт ядєніа, падє Епраѯіа на зємлю яко и мр(ь)тва, и сьтєкошє с(є) сєстри и вьнесоше ю вь цр(ь)ковь • ни роукьі можахоу притегноути ни ногьі, нь лежаше яко и дрѣво без рѣчи • и принесе кь нѥи игоуменіа пищоу и рече кь неи • « Вь име Іс(оу)х(рьст)а Г(оспод)а нашего вьзми и вькоуси и вьзмагаи ». И вьзмьши ясти начеть по малоу <вьзма- гати>\*.
2. И видѣ діаволь толикоое трьпѣніе и ѡт толѣ не пристоупи искоусити ю. Вь един же д(ь)нь пристоупи 213v кь кладѣнцоу почрьсти водоу, и вьсхиті ю // діаволь сь крьчагоом и вьврьже ю вь кладєнць, якожє исповѣда Епраѯіа, яко до дна доидє глава єи • и похити оужє вѣдрьноо и вьзьпи вь кладенци • « Г(оспод)и Іс(оу)- х(рьст)е, помози ми ». Вьплю же бывшоу яко Епраѯіа вь кладенць вьпаде, при<те>коше\* сєстри и игоумєніа, изьвлѣкошє ю изь кладєнца. Ѡна жє изьшьдшіи прѣкр(ь)сти сє и ѡсклаби сє \и/ рєч(є) • « Живь ѥс(ть) Х(ристо)с мои, и нє имаши ми ѡдолѣти, діаволє, ни имамь оустоупити тєбє до днє соудняго. Единѣмь сьсоудоомь ношахь бодоу вь монастырь, а ѡт дньшняго
3. днє двѣма сьсоудома имамь носити ». // Такожде твораше.
4. И видѣ ю діаволь яко не можеть погоубити вь кладєнци. Иногда паки идє сьцѣпити дрьва, и пріидє діаволь и пожда ю дондєжє вьздвигнєть сѣкирю оуда- рити вь дрѣвоо, и сьблазни діаволь роуцѣ ѥе и примчє сѣкирю на пєтю єє и процѣпи до голѣни єѥ. Ѡна жє видѣвши язвоу злоу соущоу, и крьвь вєлми лѣющоу сє, и поврьжє сѣкирю и вратнаа бьівши и падє на зємлю. И тєкши Оуліа повѣда сєстрам яко Епраѯіа оусѣче се и оумрѣт. Сьтечению бьівшоу и вьплю вси ѡбьстоупише

214v ю плачющє • и сьшьдшіи игоуменіа принєсє // водоу и прѣкр(ь)сти ю и приємши ю реч(е) еи • «Чедо мое Епраѯіе, по что се оомрьтви; Вьзри и вьзвѣщаи кь сестрамь, яко вь печали соуть ». Вьзрѣвши же кь игоуменіи реч(е) еи • « Не плачи се, м(а)ти моя, д(оу)ша моя вь мнѣ есть ». И знамениѥ сп(а)сноѥ положи игоуменіа на челѣ ѥе и вьзмоли се сице • « Г(оспод)и Іс(оу)х(рьст)е, исцѣли рабоу свою яко много тєбє рад(и) страждєть. » И ѡбвивши ногоу єє платѡм власѣнѡм и вьздвиже ю и поведє ю вь монастирь. Епраѯіа жє вьзрѣвши и видѣ дрьва поврьжена и реч(е) сестрамь • « Живь Г(оспод)ь мои • аще не сьвероу е и напльню

1. роуцѣ мои и не вьнидоу вь // монастирь ». И реч(е) еи Оуліания\* • « Госпожде моя, не брѣзи, азь сьбероу а ти вьзиди и почи ». Ѡна жє нє дасть, ноу напльнивши ѡбьєтиѥ своє дрьвь и тако вьниде. Діавол же не ѡтстоупи ѡт нѥе, да яко вьзиде на врьхни степень лѣствици, сьплєтє сє ногама діаволоу запьншоу ж(е)

єи, настоупи [...] на полоу стихара своєго и паде ница на полѣна яже ношаше, и вьноузе полѣно вь лице ѥе близь ѡка еи, яко мнѣти сестрамь око еѥ ѡслѣплѥно ѡт полѣна. И вьзьпившии Оулия и реч(е) кь неи • «Не г(лаго)лах ли ти, сестроо моя, почи, и не послоуша 215v мене ». И реч(е) Епраѯіа • // « Нє скрьби, сєстро, нь пристоупи и вьзми полѣно ѡт мєнє, ѡко бо мое Х(рьст)а ради цѣло ѥс(ть) ». Да яко изе Оуліа полѣно и тещи начєть крьвь велми. Вьзьмши же игоуменіа масло и соль и м(о)л(и)твоу сьтворивши, положи на ѡцѣ еи и исцѣлі ю. И реч(е) еи Оулия • « Иди, госпожде моя, и лези на ложи своѥмь и почи, азь сьтворю слоужбоу сестрам ». И реч(е) Епраѯіа • « Живь Г(оспод)ь Б(ог)ь мои, не имамь почити дондѣже сьтворю слоужвоу сестрамь ». И многоо молѥна бьівши ѡт игоумение и ѡт сестрь болѣзни рад(и), юже имѣше на нозѣ и вьскраи

1. оока, не могоше ее оуста//вити на покои, нь сице язьвна ѡбѣма язвама, и текоущии крьви ѡт ѡбою язвоу, стоещи твораше слоужбоу не ѡтстоупающи.
2. Видѣв жє діаволь трьпѣниѥ єе и вь единь д(ь)нь вьшьдшіи ѥи на вьсходь сь Иоулиею слоужбы ради сестрамь, вьсхити ю діаволь и сьврьже ю долоу сь вьсхода. И кричещи Оуліа текши повѣда игоумени и сестрамь яко Епраѯіа спадє сь вьсхода, и сьтєкошє сє сєстри, припадошє плачющє. Епраѯіа жє вьставши ѡт зємлѥ и срѣтє є • и приѥмше ю приведоше ю кь игоумении • и реч(е) еи игоумения • « Еда се врѣди, 216v Епраѯіа, спа//дши; » Реч(е) Епраѯіа • « Живь Г(оспод)ь Б(ог)ь мои, вл(а)д(ы)ч(и)це, не вѣмь како спадохь и како вьстахь ». Оуслышавши игоуменіа яко сь вьісоти спаде и не врѣди се, и прослави Б(ог)а и реч(е)

игоумєніа • « Иди, чєдо, на дѣло своѥ, Г(оспод)ь с тоб(о)ю ».

1. <П>аки\* оубо діаволь хотє ю погоубити, вьзьмши ѥи грьнць сь варєниѥмь, и сьблазни нозѣ єи, и падє вьзнакь дрьжещи грьнць и принесе на лице ее грьнць сь зелиѥмь. И вьскрича Оуліа яко Епраѯіа ѡпари се. И сьтечению бьівшоу вьскочи Епраѯіа ѡт землѥ и реч(е) Оуліи • «Что сьтвори, сестро, вьзмоутивши
2. игоумению и сестри; » Любля//ше бо Оуліа Епраѯію зѣло. Видѣвши же игоумения яко не ѡпарена быс(ть), видѣ е\ди/начє ѡстабшє зєлиѥ вроущє, рєч(є) Епраѯи • « Нє ѡпари ли тє зєліє; » И рєч(є) Епраѯіа • « Живь Г(оспод)ь Б(ог)ь, вл(а)д(ы)ч(и)цє, яко вода стоудена, тако паде на лици моемь зелиѥ ». И ста игоуменіа зрещи на ню и тресоущи главоу свою и реч(е) • « Епраѯіе, сьхрани те Г(оспод)ь, чедо, вь вѣкьі ». И вьшьдши вь цр(ь)ковь игоуменіа и сьбра старице и рєч(є) кь нимь • « Вѣстє ли яко Епраѯия дарстба достоинаа быс(ть) ѡт сєли; Вѣстє бо и би єгда падє нє врѣди се, и єгда ѡблия се зелиѥмь не ѡпари се; » Рѣше старице •

217v « Раба ес(ть) Б(о)жіа Епраѯіа // и блюдеть ю ».

1. Вьсь же град и ѡкроугнаа мѣста вьсе злѣ болещее дѣти приношахоу вь монастирь • приѥмаше дѣти игоумения, и вьлазѣше вь цр(ь)ковь сь старицами, и моляхоу Б(ог)а ѡ них, и исцѣлѥвахоу дѣти какова болесть боудѣше\*, и приѥмше их м(а)т(е)ри своѥ идѣхоу славеще Б(ог)а. Бѣше же нѣкотора жена из дѣтьскаа страждоущи и приведена быс(ть) кь монастирю



имоущіи д(оу)хь бѣсоомь кнеза, свезаноу веригами по роуцѣ и по нозѣ, и твораше скрьжеть зоубомь и сви- стааше пѣни тѣщещіи, и вьпіаше велми якож(е) //

1. вьсѣмь слышещіимь оубояти се сь страхѡм. Многащи жє игоумения сь старицами и моляше Б(ог)а ѡ неи да боудеть проста ѡт діавола, и не може исцѣлити ю • не можаше никтоо приближити се дати ѥи ясти. Нь привезовахоу кь чаши врьвь, и накидовахоу чашоу граха и привезовахоу кь дрѣвоу и тако даяхоу єи ясти. Многащи врьгашє чашоу на сєстроу дающи ѥи ядєниѥ якожє бѣшати\* ѡт нѥє.
2. Быс(ть) жє вь единь д(ь)нь пришьдши вратар- ници и вѣща игоумении • « Жена нѣка прѣдстоить вьнѣ врать плачющи сє ». Рєч(є) игоумєніа • «Чєсо трѣ-

218v боуєть; » // Ѡтвѣща вратарница • « Ѡтрока имат, и҃ лѣт имат, и ѥс(ть) расипань и нѣмь и глоухь ». Видѣвши же игоумєния яко дарьства достоина быс(ть) Епраѯіа власть имѣти на бѣси, рєчє вратарници • « Вьзови Епраѯію ». И пришьдши Епраѯіа и рече игоуменіа • « Иди и вьзми отроче ѡт роукю матерню и принеси ѥ само ». Ѡна же шьдши и видѣвши ѡтрокь расипань, и оум(и)л(о)ср(ь)ди се ѡ нѥмь • и вьздьхноувши сь м(и)л(о)стию, и прѣкр(ь)сти ѡтроче и рєч(є) • «Б(ог)ь сьтвориви тє, чедо, тьи те исцѣлить ». И вьзьмши на

1. роукоу поиде кь игоумени • ѡтрок же но//симь Епраѯією исцѣлѣ и начєть звати м(а)т(є)рь свою. Видѣвши Епраѯіа яко ѡтрочє начє бѣсєдовати оубоявши се поврьжє на зємлю • ѡтрочє жє скочи абиѥ, течє кь вратоомь м(а)т(є)рь свою зовы, и тєчє кь вратарници.

И повѣда игоумени бывшаго. Вьзвавши игоумения матерь отрочєтє и рєчє • « Сєстро, искоусити ли нас пріиде; » Ѡтвѣща м(а)ти ѡтрочетоу и реч(е) игоу- меніи • « Тако ми Вл(а)д(ы)ки Х(ристо)са, госпожде моя, до д(ь)ньшняаго час(а) ни постоупиль ни слышаль ни вѣщаль, нь ѡт нєли го вьзє г(о)с(по)ж(д)а сия, абиѥ вьзг(лаго)ла • ѡна жє поврьжє єго на зємлю, 219v оужасє сє // ѡтрок и прибѣжє кь мнѣ ». И рєч(є) игоумєніа • « Оужє здравь быс(ть), иди сь миромь и Б(ог)ь боуди с тобою ».

1. И пакы игоумєніа рєч(є) кь сестрамь кь ста- рицамь ѡтаи • «Что мните ѡ Епраѯіи; » Рѣше старице кь нѥи • «По истинѣ, раба ѥс(ть) Б(о)жіа». Вьзва же Епраѯію игоуменіа и рече еи • « Чедо Епраѯіе, хощоу да страстници\* сеи подаѥши хлѣбь не боєщи сє ». Вьзьмши оубо Епраѯіа чашоу граха и хлѣбь и принесе еи. Ѡна же скрьжищоущи зоуби оустрьми се на ню, и похвати чашоу хотѣше ськроушити ю. Епраѯіа же емши
2. за роукоу и реч(е) кь нѥи • « Живь Г(оспод)ь, // поврѣщи те имамь, и вьзєти тоягоу игоумєнииноу и имам тє бьіти да ѡт сєлѣ нє имаши прокази творити ». Ѡна жє видѣвши яко помощна ѥс(ть) Епраѯіа и оумльчє. И начє ю казати вѣщающи • « Сѣди, сєстро моя, и яждь и пии, а нє проказоуи ». И сѣдє и ядє. Видѣвшє жє всє сєстри дивляхоу сє Епраѯіи и любляхоу ю вєлми • да єгда начнѣшє моучити сє ѡт бѣса страстница, г(лаго)- лахоу єи • « Сєстро, ѡстани сє прокази, ащє ли тоо пріидеть Епраѯіа и бити те начнеть », и абіе оумльчаше.
3. Пакы оубо Гѥрмана ѡбьдрьжима завистию, // 220v гризѣшє се завистию вь ср(ь)дци, вѣщаашє кь нимь •

« Иноѥ нѣс(ть) ли яжє би принєсла кь неи ядениѥ, нь тьчию Епраѯіа; Дадите оубо мнѣ хлѣбь и грах и азь послоужоу ». Вьзьмши же Гѥрмана и принесе ѥи ядь и реч(е) ѥи • « Пріими, сестро, и сѣди и яждь ». Ѡна же абиѥ похиті ю и сѣде на нѥи и раздра{ра} ризи еи и начє ю хапати по плєщма и по би. Вьплю же бьівшоу и никтоже не смѣше пристоупити, течє Оуліа вь варилницю и призва Епраѯію и рєч(є) еи • « Германа погибаеть ѡт страстнице ». И текши Епраѯіа емши за роукоу и избави

1. Герма//ноу ѡт нѥе, крьвавоу вию имоущоу и язвьноу. Вѣща Епраѯіа кь страстници • « Доврѣ ли сьтвори ськроушивши сестроу; » Ѡна же стояшє скрьжєщющи зоуби на ню и пѣни тѣщєщи. Рєч(є) Епраѯіа • « Живь Г(оспод)ь, яко ѡт час(а) сєго, аще зло сьтвориши сестрѣ, не имам те пом(и)ловати, нь вьзьмши жьзль игоуменіинь и без м(и)л(о)сти имам те быти ». Ѡна же вьзлегоущіи оумльче.
2. Оутрьнѣ же бьівшіи и излѣзшимь ѡт цр(ь)кве, идє Епраѯіа посѣтити страстницю, и ѡбрѣтє ю растрь- завшоу ризи своѥ и сѣдєщоу на нихь и сьбирающи мотила //

221v сбоя и ядоущоу. И видѣвші Епраѯіа просльзи сє горцѣ и повѣда игоумєніи. Сьтєкошє сє вьсє сєстри и видѣше ю нагоу, сьбирающоу мотила и ядоущоу. Абиѥ повелѣ Епраѯіи игоумения принєсти стихарь и хлѣбь и чашоу сь грахѡм и вѣща кь нєи • « Сестро моя, ѡблѣци се и вьзми хлѣбь и яждь и оутѣши се • по что сице бестоу- доуеши; » Ѡблѣче се и слоужаше еи Епраѯіа дондѣже ясть и пиѥть. Нє прѣсташє сльзи Епраѯіи проливающи се, милоующіи страстницю. Веч(е)роу жє бывшоу моляшє

1. се Епраѯіа всоу нощь // ѡ нѥи, ѡтаи ѡт сестрь, да би исцѣлѣла. Оутрьнѣ же бьівши вьзва игоуменіа Епраѯію и реч(е) еи • « По чтоо потаи мнѣ, чедо, м(о)л(и)твоу приносєщи ѡ страстници; Аще ми ви явила, не бих ли потроудила се с тобою; » Ѡтвѣща Епраѯіа, реч(е) кь неи • «Прости мє, вл(а)д(ьі)ч(и)це, видѣхь\* ю тако бестоудоующоу и ядоущоу мотила и оум(и)л(о)ср(ь)дих се на ню ». <В>ѣща\* кь нѥи игоуменіа • « Имам ти нѣщоо повѣдати, блюди да не сьблазнит те діавол и величиѥ ти боудеть • се Х(ристо)с дасть ти власть на бѣси да изгониши их ». И слышавшии Епраѯіа и паде

222v на земли и вь//сипавши прьсть на главоу свою и вьпияше вѣщающіи • « Кто есмь азь нечистаа пльна злоби да тако бѣси\* ижденоу, егоже вь селикаа лѣта и до н(ы)ня изгнати не могосте; » Реч(е) же игоуменіа • «Чедо мое Епраѯіе, тебе ѡжидаше дѣло се, да вѣроуеши яко велика есть мьзда твоя на н(е)б(е)сехь ».

1. Вьлѣзьши же Епраѯіа вь цр(ь)ковь пріпаде прѣд ногама Г(оспод)а нашег(о) Іс(оу)х(рьст)а, молещи да подасть еи помощь сь вьісоти свое. Вьставши ѡт землѥ и м(о)л(и)твоу сьтворши, и поиде кь страстници
2. по повелѣнію игоуменіиноу • и все сестри послѣ//дь поидоше оузрѣти боуд(оу)щаа. <П>ристоупи\* оубо Епра- ѯіа и реч(е) еи • « Исцѣляет те Х(ристо)с сьтвориви те ». Абиѥ на челѣ еи кр(ь)стноое знамєніе сьтвори. Бѣс же

вєлми вьзва прѣд всѣми и вьзвѣща • « <Ѡ>\* ѡт льжи- виѥ сєѥ и грѣшныѥ • сєлико лѣть имамь здє живи, и никтооже мене не изгна, и сіа нечистаа изгнати ме хощеть ». Реч(е) кь бѣсоу Епраѯіа • « Азь тебе не изгоню нь Х(ристо)с емоуже оуневѣстих се ». Бѣс же вьзьпи г(лаго)лѥ • « Не изидоу, нечистаа, не бо еси вьзела власть на мнѣ ». Г(лаго)ла емоу Епраѯіа • « \*{Азь тебе не изгоню нь Х(ристо)с ємоужє оунебѣстих 223v се •}\* аз бо нечиста есмь // и всакого грѣха и льже пльна якожє и ты свѣд(ѣ)телствоуеши ми, ѡбаче Х(ристо)соу моемоу велещоу изити ти ѡт нѥе, аще ли то вьзможеть жьзль игоумениинь и биющи те ижде- ноу ». Много же ѡтвѣщаваше бѣсь не хотещи изити • вьзмьши же Епраѯіа жєзль игоумєніинь и реч(е) емоу • « Изидеши ли; », и начеть его моучити. Бѣс же г(лаго)лаше • « Како хощоу изити, сьвѣть сьтвориль есмь с нею и не могоу и разорити ». Абиѥ жє Епраѯіа начє и бьіти и оударивши єго трищи, и г(лаго)ла емоу •

1. « Изидеши ли ѡт сьзданіа Б(о)жіа, нечисти // доушє; Запрѣщаєт ти Г(оспод)ь н(а)шь Іс(оу)х(ристо)сь ». Бѣсь жє реч(е) кь неи • « Не могоу изити ѡт нѥе, що ме изгоніши и камо хощоу ити; » Реч(е) ѥмоу Епраѯіа • « Иди вь тмоу кромѣшноую и вь ѡгнь вѣчнии, вь моукоу ѡжидающоую тебе и ѡ(ть)ца твоѥго Сотоны и все творещее волю вашоу ». Все же сестрьі стояхоу позороующе и приближити се не смѣюще. Велма же троудєщи сє Епраѯіа и бѣсоу ѡтвѣщавающю и не хотещоу излѣсти, вьзрѣвши Епраѯіа на н(е)бо и реч(е) •

« Г(оспод)и Іс(оу)х(рьст)е, не посрами менє вь час сы да не ѡдолѣет ми\* нечисти бѣсь ». И абиѥ вьспѣни се 225v и вьзьпи // великоом гласоомь, и изиде, и безь забвєніа быс(ть) исцѣлѣбшіа жена ѡт час(а) того. И сьтекоше се\* сестри и прославише Б(о)га, и оужась вьзе вьсе и страхь ѡбьѥм{ши} • поѥмши же Епраѯіа исцѣлѣвшоую и изми ю водою и ѡдѣя ю\* ризами. Игоумения же приѥм- ши ю сь всѣми сєстрами и вьвєде ю вь цр(ь)ковь, и даше славоу Б(ог)оу ѡ бывшемь знамєни. Ѡт днє того пачє смѣри сє Епраѯіа, безь сна прѣбывающіи вьсоу нощь, и безь яди вьсоу нед(ѣ)лю, и по ѡвичаю своемоу не ѡтстоупаше слоужбы творещіи сестрам сь радостию

1. и сь оусрьдіемь, и//мѣше же и смѣрениѥ и кр(о)тость и сь радостіоу творяше повелѣема.
2. Вь ѥдин же д(ь)нь видѣ игоумения видѣніе, и смете се зѣло и паде вь цр(ь)кви сь сльзами, и не яви видѣния, и бояхоу се старице вьпрашати ю. Тажє пристоу- пишє и рѣшє єи • «Повѣждь намь, г(о)с(по)ж(д)є и м(а)ти, что сицє вь тоузѣ єси; Ськроуши бо и наша ср(ь)дца ». Вьздихающіи и плачющіи вѣща кь нимь игоумєніа • « Нє приноуждаитє мєнє повѣдати вамь до днє оутрѣш- няагоо ». Рѣшє кь нѥи старице • « Живь Г(оспод)ь Б(ог)ь, м(а)ти н(а)ша, аще не повѣси намь, то велікь 225v печаль подаси д(оу)шамь нашимь ». // Реч(е) имь игоуменіа • « Не хотѣхь повѣдати вамь и ѡпечалити ви до оутрѣшнааго дне, нь елма ноудите ме, слышите. Епраѯіа оубо ѡставляеть нас, оутрѣ бо оумираѥть, нь никтооже да не явить еи и ѡпечалить ю дондєже пріидєт час еи ». И вьпль быс(ть) на многь час. Едина же нѣка сестра послоушавши притече вь пещницоу, и ѡбрѣте Епраѯіоу пекоущоую хлѣбьі • и бѣше сь нѥю Оуліа, не бо ѡтстоупаше ѡт нѥе николиже. Реч(е) бо кь нѥи сестра • « Вид(и)ши ли, госпожде моя Епраѯіе, яко великь ѥс(ть) плачь ѡ тебѣ вьноутрь ѡт игоуменіе
3. и ѡт стариць; » // Оусльішавши же се Епраѯіа и Оуліа бьіста яко и глоусѣ • рече кь неи Оулиа • « Егда прѣ- прѣнь быс(ть) ц(ѣса)рь Фєѡд(о)сіє ѡт просєщаго тє иногда, и повєлѣль боудєть исхити<ти> тє из монастира, да того ради тоужить госпожда вєликаа; » Рєч(є) кь нєи Епраѯіа • « Живь Г(оспод)ь, госпожде моя Оулиѥ, аще и вси ц(ѣса)ріе земльсціи сьбероут се, не имают ме прѣбрати да ѡтврьгоу се Х(рьст)а моѥго. Ѡбаче, г(оспо)жде моя Оуліе, иди да сльішиши извѣстноо, что есть плачь, зѣло бо смоути ми се д(оу)ша ».
4. Оуліа же шьдшіи и ставшии при дверехь наче

226v послоушати повѣдающаго // игоуменіи видѣннооѥ. Вѣ- щаше бо кь старицамь сіце • « Видѣхь двѣ юноши вь бѣлахь ризахь, пришьдшаа искаста Епраѯію и рєкоста кь мнѣ • „Иоусти ю, зовєть ю Ц(ѣса)рь''. Абиє жє пришьдшє и дроузи рѣшє ми • „Поими Епраѯію и поиди яко Ц(ѣса)рь трѣбоуєть ю''. И поѥхь Епраѯію и поидохь сь нѥю и доидоховѣ врать нѣ\ко/ихь, ихжє нє могоу исповѣдати славоу, ижє оочивѣсть ѡтврьзошє се нама. Вьнидоховѣ же тоу и видѣховѣ неисповѣди- моую славоу, полатоу н(е)б(е)сноую, и чрьтогь бес

1. конца хлѣвини не роукотворе//ни. Аз же не доидох до мѣста • Епраѯію же приѥмше и приведоше ю кь Вл(а)д(ы)цѣ • ѡна же падши покланяше се нєвидимима ногама єго, лобизающи с(вє)тѣи плєснѣ ѥго. И видѣхь

тоу тми агг(є)ль и с(вє)тьіх бєс числа множьство, и стояхоу вси позороующє. П видѣхь и сє, М(а)ти Г(ос- подь)ня поємши Епраѯию, и показа єи полатоу чрьтожь- ноую и нєвѣстноу и вѣнць оуготовлѥнь, и сльішах гл(а)сь вѣщающии • „Епраѯіє, сє мьзда твоя и покои твои • н(ы)ня оубо иди и по і҃ дни пріидєши и всєго сего вь насищєни боудєши и н(ы)ня и вь бєсконьчньіѥ // 227v вѣкы''. Сє н(ы)ня і҃\* д(ь)нь ѥс(ть) како видѣхь, яко Епраѯіа оутро скончаваєт сє ».

1. Оуслышавши жє сє Оуліа повѣдающи игоумении старицамь яко оутрѣ сконч\а/ает се, биющи прьси и лице, плачющи се и ридающи пріиде кь пешници. И се видѣвшии Епраѯіа сице ридающоу реч(е) кь неи • « Заклинаю те С(ы)номь Б(о)жиѥмь, яви ми что сльіша и по что се плачеши ». Ѡна же реч(е) • « Плачю яко дньс разлоучаевѣ сє, понѥжє сльішахь оутрѣ сконча- ваєши сє ». Слышавши сє Епраѯіа и ѡслабѣ и ѡмр(ь)твѣ и падє сє на зємлю • и сѣдѣшє надь {д} нѥю Оуліа
2. плачющи сє. // И рєч(є) кь нѥи Епраѯіа • « Даждь ми роукоу, сєстро моя, и вьвєди ме вь дрьвникь и поврьзи ме тоу, и изми хлѣби из пещи и вьнеси вь монастирь ». И сьтвори Оуліа тако и не повѣда игоумени бывшагоо. И лежещи еи на земли вьпияше, вѣщающіи • « По что, Вл(а)д(ы)ко, вьзгноуша се мене тоуждее и сиріе; По что прѣзрѣ плѣнѥнноую мен(е); Врѣме мнѣ троудити се и брати се сь діаволомь, и н(ы)ня д(оу)шю мою вьземлѥши ѡт мене • оум(и)л(о)ср(ь)ди се на мнѣ, Іс(оу)х(ристо)се, и ѡстави ме се лѣто, да плачю се

грѣхь своих, яко бес покаяніа єсмь и нага\* єсмь ѡт 228v бл(а)гоч(ь)стия. И нѣс(ть) ми // надєжде сп(а)сения • не бо ѥс(ть) вь гробѣ покаяніа и нѣс(ть) по сьмр(ь)ти сльзь, ни бо вь адѣ хвалєт те, Г(оспод)и, нь живи бл(аго)с(ло)веть име с(ве)тое твое. Даждь ми паки се лѣтоо, яко бес п<л>ода есмь якож(е) неплоднаа смоков- ница ». Сице еи тоужещи Епраѯіи, и оуслыша нѣкаа ѡт сестрь, и повѣда игоумени и старицамь яко Епраѯіа поврьжена есть вь дрьвници и сице вьпіеть. Абиѥ Оуліа рєч(є) • «По истинѣ, г(оспож)дє моя, оувѣдѣ Епраѯіа яко оутрѣ оумирает • сего ради плачет се ». Абиѥ же игоумения сь старицами вьзьпіше рекоуще •

1. « Ѡѡ ноужда • кто еи по//вѣда и вьзмоутисте еи д(оу)шоу; Ктоо яви еи и ськроуши еи ср(ь)дце; Не бѣх би молила нє являти єи дондѣжє пріидеть еи час; Ио что се сьтвористе и смѣристе ю прѣжде часа ее; Идѣтє и привєдѣтє ю самоо ». Ѡни же шьдше и рѣше еи • « Греди, зовет те госпожда великаа ». Ѡна же плачющи и ськроушена вьшьдши, и ставши прѣд игоуме- ниѥю, ѡвьдрьжимаа вьздиханиѥмь и точещи сльзи. И видѣ ю игоуменіа ѡт вьздихания ѡдрьжимоу, реч(е) кь нѥи сице • « Чтоо е, г(о)с(по)ж(д)е моя Епраѯіе, да сице тоужиши и плачеши; » Вѣща еи Епраѯіа «Плачю 229v се, м(а)ти моя, // яко рєч(є) яко\* оумираю и не повѣда ми да бихь плакала се своих грѣхь • нага есмь ѡт бл(а)гочьстіа и нѣс(ть) ми надежде сп(а)сєніа ». И сє рєкши еи и паде на землю и прие нозѣ игоуменіинѣ, и быс(ть) вьпль ѡт вьсее дроужини, вѣщающіи Епраѯіа и вьпиющии • «Пом(и)лоуи ме, вл(а)д(ы)ч(и)це моя, и оумоли Вл(а)д(ы)коу м(и)л(о)стиваго Б(ог)а да простит ме единоо лѣтоо иеще, яко бес покаяния есмь и не вѣмь каа тма покриет ме ». Реч(е) же еи игоуменіа « Живь Г(оспод)ь, г(о)с(по)ж(д)е моя Епраѯіе, Н(є)б(є)с- нагоЦ(ѣса)рствіад(о)с(т)оиноуте сьтвори Х(ристо)с, н(е)- б(е)сныѥ лѣпоти и чрьтогь н(е)б(е)сни оуготовал ти
2. есть ». // И \на/четь повѣдати игоуменіа видѣниѥ, како ю бл(а)гинѥ достоиноу сьтвори Б(ог)ь. И моляше игоуменіа Епраѯію молити Б(ог)а ѡ нѥи, да достоина боудеть чьсти тоежде, и сь нѥю да прѣбоудеть ѡ Х(ристо)сѣ, и тьижде дарь приети.
3. Епраѯіа жє лєжєщи прѣд ногама игоуменіи наче се грозити и зимити, яко по малоу великь ѡгнь вьзеть ю, и наче ю ѡбьдрьжати кончаваѥ силоу ѥи, и рече игоуменіа сестрамь • « Вьзмѣте ю и вьнесѣтє ю вь цр(ь)ковь яко придє час ѥи ». И вьзємшє положишє ю вь цр(ь)кви и сѣдєшє ѡкр(ь)сть еи до веч(е)ра, 230v тоужеще и плачюще. И вь врѣ//ме вькоушения веч(е)ре повелѣ игоумения изити и вьзети хлѣбь, единоиже Оуліи прѣбити сь Епраѯією, нє бо ѡтстоупашє Оуліа никогда жє • и затворишє двєри цр(ь)кви до оутрьницє. Моляшє Епраѯію Оуліа вѣщающи • « Г(о)с(по)ж(д)е и сєстро моя, нє забоуди мєн(є) • помєни ме яко не ѡтлоучена бьіх ѡт тебе на земли • помоли Х(рьст)а да мене <име>ть\* с тобою. Помени ме яко азь на троудь си пооучих те. Моли Б(ог)а яко да и \а/зь прѣбоудоу ѡ Х(ристо)сѣ ».
4. Оутрьни же бьівши видѣ игоуменіа яко оуже на послѣднѥмь ес(ть) исходѣ Епраѯиа и кончати се
5. хощеть, поусти // Оулію кь сестрамь вѣщающи • « Грє- дѣтє и целоуите Епраѯію яко кончавает се ». Ѡни же шьдше и плачюще се целовахоу вьпиюще • « Помени нас, г(о)с(по)ж(д)е и сестро». Ѡна же не могоущи имь ѡтвѣщати и помльча. Нослѣжде же вьсѣх приде стр(а)стница исцѣлѣвши ѡт нѥе, и плачющии и лоби- зающи роуцѣ еи и вѣщающии • « Роуцѣ си мнѣ по- слоужиста недостоинѣи, Б(ог)а ради и сима роукама ѡтгна бѣса ѡт мене ». Ѡнои же не могоущи ѡтвѣщати рєч(є) кь нѥи игоумєніа • « Нє м(и)лоуєши ли сєстроу, г(о)с(по)ж(д)є моа и болѣрко; Нє ѡтвѣщаваєши ли //

231v ничєсожє сицє єи хлиплющи; » Епраѯіа жє вьзрѣ на ню и вѣща єи • « Что ми притоужаєши, ѡ сєстро; Нє брѣзи мєнє да починоу, на конци бо єсмь • ѡбачє бои сє Б(ог)а и тьи тє сьнабдит ». И вьзрѣвшіи на игоумє- нию и рєч(є) • « Моли ѡ мнѣ, м(а)ти, яко вєликь ѥс(ть) троудь вь д(оу)ши моєи ». И вьсѣмь вьпиющємь, и молитвоу сьтвори игоумєніа, и рєкшимь вьсѣмь Аминь, и прѣдасть д(оу)шю Г(осподє)ви. Л҃ лѣт бывши и чл(о- вѣ)чскыє жизни ѡтидє. И погрєбошє ю вь гробѣ идѣжє лєжашє м(а)ти ѥє и прославишє Б(ог)а яко достоини

1. сицєвоу б(о)гооугодноую сєстроу // Б(ог)оу проводити.
2. Иоулія жє нє ѡтстоупи вьсю\* г дни ридающи и плачющи • тіа бо Оуліа наоучи ю писмєна и псалтироу и пооучашє ю на троудь. Сію д҃ дни вєсєла бьівши и Оуліа пріидє кь игоумєнии и рєч(є) кь нєи • « Вл(а)- д(ы)ч(и)цє, м(о)л(и)твоуи ѡ мнѣ, яко позва мє Х(ристо)с

и достоиноу ме сьтвори чрьтогоу, идеже быс(ть) достоина г(о)с(по)ж(д)а моя Епраѯіа, и тамо молит се ѡ мнѣ грѣшнѣи ». Си рекши и целовавши сестри и по е҃ дни конча се, и погребоше ю вь гробѣ идѣже лежаше Епраѯіа. И по трехь\* днехь призвавшии игоуменіа 232v старице монастирскыѥ и реч(е) кь нимь • // « Изберѣте себѣм(а)терь и поставите на моемьмѣстѣ яже можеть ѡбл(а)дати вами ». И рекоше кь неи • « Чесо ради, м(а)ти наша, чесо ради вл(а)д(ы)ч(и)це наша, повѣждь намь, яко никогдаже си реч(е) своимь рабинямь сице ». Ѡна жє реч(е) • « Изберѣте, чеда, могоущоую бити начетькь вамь, мене Б(ог)ь позва, много бо моли ѡ мнѣ Вл(а)д(ы)коу Х(ристо)са госпожда моа Евпраѯіа и многь троудь поде ѡ мнѣ, да д(о)с(т)оинаа боудоу н(е)б(е)снаго чрьтога. Сєю жє пріє Х(ристо)с прошєниѥ єє, нь и госпожда Оуліа достоина быс(ть) чьсти сиѥ и сь нѥю вьдвори сє вь н(є)б(є)сноую полатоу тогождє чрьтога,

1. г(оспо)ждє Епраѯіє ради. Спєшь // жє и азь, грѣшнаа, да достоиноу ме Б(ог)ь сьтворити ». Се оуслышавши же сестри веселяхоу се ѡ Евпраѯіи и ѡ Оулии яко великьіѥ слави достоинѣ бьіста, и м(о)л(и)твовахоу и тиѥ да бьіше били тогожде чрьтога. И избраше единоу ѡт нихь именемь Феѡгнию и поставише ю архиман- дритоу старѣишинствовати монастироу. И вьзвавши ю игоумения и реч(е) кь неи • « Г(о)с(по)ж(д)е Феѡгни, се свѣд(ѣ)тельна бы ѡт сестри и поставише те архи- мандритоу, игоумєніє манастирскоо свѣси и все вь разоумѣ си сьтвори и сьврьши. И заклинаю те бес- кврьнною единосоущною Троицею, не приложи кь //

233v монастырю имѣніє и нє ѡбрати оумь сестрамь на зємльноую и на нєпотрѣбноую скрьбь, да не сего ради лишиши се чрьтога, нь да скоровекое ѡбидевшє и вѣчных бл(а)гь насит<е>т\* се ». И паки кь сестрамь реч(е) • « Сестри мое и чеда, вѣсте жизнь г(о)с(по)ж(д)е мое Евпраѯіе, поспѣшите и вьі на поревнованіє таковоо и жизнь да д(о)с(т)оини боудєте чьсти ее ». Всѣмь рекьшимь Аминь, и целовавше ю, вьнидоше вь цр(ь)ковь и затворише двери и запрѣти им до оутрьни не вьлазити вь цр(ь)ковь. И вьнидоше на оутрьню и ѡбрѣтошє ю

1. оумьршоу • и прославишє Б(ог)а и по//гребоше ю вь гробѣ идѣже Евпраѯіа. И ѡт толѣ не положише и вь гробѣ тѡм ѡт сестрь никого.
2. Многа же чюд(е)са и исцѣлѥніа бывають ѡт Евпраѯіе, и до дньс бѣси вьпиют женомь яко «и по смр(ь)ти ѡдолѣваеть намь Евпраѯіа и ѡтгонит ни ». Се\* ес(ть) и жизнь по истинѣ соущіи болярчинѣ, яж(е) нєб(е)снааго болярьства д(о)с(т)оина быс(ть). Поспѣшим же и міи тое жит(и)е вьсприѥти, да спод(о)бим се с нею ѡ Х(ристо)сѣ Іс(оус)ѣ Г(оспод)и нашем, емоуже слав(а) вь вѣкы. Аминь.